**Ministru kabineta noteikumu projekta „Grozījumi Ministru kabineta 2007. gada 27. marta noteikumos Nr. 207 „Noteikumi par zvērināta tiesu izpildītāja amata apliecības un amata zīmes veidu un lietošanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi sagatavoti pēc Tieslietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2007. gada 27. marta noteikumi Nr. 207 „Noteikumi par zvērināta tiesu izpildītāja amata apliecības un amata zīmes veidu un lietošanas kārtību” (turpmāk – noteikumi Nr. 207) nosaka zvērinātam tiesu izpildītājam izsniedzamo amata apliecību veidus un to lietošanas kārtību. Noteikumi Nr. 207 detalizēti noteic zvērināta tiesu izpildītāja amata apliecību saturu. Saskaņā ar noteikumu Nr. 207 4.5.2.1. apakšpunktu un 6.2. apakšpunktu amata apliecībā, kuru zvērināts tiesu izpildītājs uzrāda, pildot amata pienākumus, kā arī amata apliecībā, kuru zvērināts tiesu izpildītājs novieto prakses vietā, cita starpā norāda arī zvērināta tiesu izpildītāja prakses vietu.Ja amata apliecībā ietvertā informācija ir mainījusies, zvērinātam tiesu izpildītājam atbilstoši noteikumu Nr. 207 12. punktam par to piecu darba dienu laikā jāinformē Latvijas Zvērinātu tiesu izpildītāju padome un jāiesniedz tai dokuments, kas apstiprina informācijas izmaiņas. Šādā gadījumā Latvijas Zvērinātu tiesu izpildītāju padome zvērinātam tiesu izpildītājam izsniedz jaunu amata apliecību saskaņā ar noteikumu Nr. 207 4., 5. un 6. punktu, tai skaitā sadarbībā ar Tieslietu ministriju gādājot par to, lai abās apliecībās būtu tieslietu ministra paraksts un Tieslietu ministrijas zīmogs. Turklāt noteikumu 16. punktā zvērinātam tiesu izpildītājam ir noteikts pienākums ievietot oficiālajā izdevumā „Latvijas Vēstnesis” sludinājumu katrreiz, kad amata apliecībā mainījusies informācija.Latvijas Zvērinātu tiesu izpildītāju padomes pieredze liecina, ka no visas informācijas, kas saskaņā ar noteikumu Nr. 207 4.5. un 6.2. apakšpunktu jānorāda amata apliecībās, visbiežākais jaunu amata apliecību izdošanas iemesls ir zvērināta tiesu izpildītāja prakses vietas adreses maiņa. 2013. gadā zvērināta tiesu izpildītāja amata apliecības kopā mainītas 9 reizes, no tām 8 reizes dēļ izmaiņām prakses vietas adresē. Savukārt 2014. gada pirmajā mēnesī mainītas 10 amata apliecības un visas saistībā ar zvērināta tiesu izpildītāja prakses vietas maiņu.Zvērināta tiesu izpildītāja prakses vieta atšķirībā no amata vietas ir zvērināta tiesu izpildītāja biroja atrašanās vieta, kuru zvērināts tiesu izpildītājs var brīvi mainīt bez Latvijas Zvērinātu tiesu izpildītāju padomes vai Tieslietu ministrijas saskaņojuma. Turklāt šai informācijai atšķirībā no citas amata apliecībās norādāmās informācijas, piemēram, zvērināta tiesu izpildītāja personas datiem vai amata vietas, nav būtiskas nozīmes, jo ziņas par zvērināta tiesu izpildītāja prakses vietas adresi personas var iegūt, zvanot uz Latvijas Zvērinātu tiesu izpildītāju padomi pa tālruni vai aplūkojot internetā Latvijas Zvērinātu tiesu izpildītāju padomes mājaslapā www.lzti.lv. Ņemot vērā šīs informācijas salīdzinoši mazsvarīgo nozīmi zvērinātu tiesu izpildītāju amata apliecībās, bet lielo lomu nepieciešamībā bieži izgatavot jaunas amata apliecības, kas patērē noteiktus zvērināta tiesu izpildītāja, Latvijas Zvērinātu tiesu izpildītāju padomes un tieslietu ministra laika un darba resursus, noteikumu projekts paredz noteikumu Nr. 207 4.5.2.1. un 6.2. apakšpunktā svītrot prasību amata apliecībās norādīt informāciju par zvērināta tiesu izpildītāja prakses vietas adresi. Attiecīgi ar noteikumu projektu jaunā redakcijā tiek izteikts noteikumu Nr. 207 1. un 2. pielikums. Lai apliecībās iekļaujamās informācijas izmaiņu dēļ visiem zvērinātiem tiesu izpildītājiem nebūtu jānomaina amata apliecības, noteikumu projekts paredz papildināt noteikumus Nr. 207 ar noslēguma jautājumu, ka iepriekš izsniegtās apliecības nezaudē derīgumu, ja nav mainījusies tajās norādītā informācija. Tādējādi tiks ietaupīti gan Latvijas Zvērinātu tiesu izpildītāju padomes, gan zvērinātu tiesu izpildītāju administratīvie un finanšu resursi, kas saistīti ar jaunu amata apliecību izgatavošanu un sludinājuma publicēšanu oficiālajā izdevumā „Latvijas Vēstnesis” par iepriekš izsniegtās amata apliecības atzīšanu par nederīgu.Vienlaikus, ievērojot apstākli, ka 2012. gada 1. jūlijā ir stājies spēkā Oficiālo publikāciju un tiesiskās informācijas likums, saskaņā ar kuru laikraksts „Latvijas Vēstnesis” kopš 2013. gada 1. janvāra vairs netiek izdots, nodrošinot oficiālo publikāciju tikai elektroniski oficiālajā izdevumā „Latvijas Vēstnesis”, noteikumu projekts paredz redakcionāla rakstura grozījumus noteikumu Nr. 207 16. punktā, aizstājot vārdu „laikrakstā” ar vārdiem „oficiālajā izdevumā”.  |
| 3.  | Projekta izstrādē iesaistītās institūcijas | Tieslietu ministrija un Latvijas Zvērinātu tiesu izpildītāju padome. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz zvērinātiem tiesu izpildītājiem. Atbilstoši Ministru kabineta 2010. gada 19. janvāra noteikumiem Nr. 66 „Noteikumi par zvērinātu tiesu izpildītāju skaitu, viņu amata vietām, iecirkņiem un to robežām” maksimālais zvērinātu tiesu izpildītāju skaits ir 116. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums, sašaurinot to gadījumu skaitu, kuros zvērinātam tiesu izpildītājam izsniedzamas jaunas amata apliecības, samazinās gan Latvijas Zvērinātu tiesu izpildītāju padomes, gan zvērinātu tiesu izpildītāju administratīvo slogu, kas saistīts ar jaunu amata apliecību izgatavošanu un sludinājuma ievietošanu oficiālajā izdevumā „Latvijas Vēstnesis” par iepriekš izsniegtās amata apliecības atzīšanu par nederīgu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. *euro*) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav attiecināms | Nav attiecināms | Nav attiecināms | Nav attiecināms | Nav attiecināms |
|  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | Nav attiecināms | Nav attiecināms | Nav attiecināms | Nav attiecināms |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Zvērinātu tiesu izpildītāju amata apliecību izgatavošanu nodrošina Latvijas Zvērinātu tiesu izpildītāju padome tai pieejamā budžeta ietvaros. Ņemot vērā noteikumu projektā ietverto noslēguma jautājumu, Latvijas Zvērinātu tiesu izpildītāju padomes izdevumi apliecību izgatavošanai nepalielināsies.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Sabiedrības līdzdalības un komunikācijas aktivitātes netiek plānotas, jo noteikumu projekts ar Latvijas Zvērinātu tiesu izpildītāju padomi saskaņots jau noteikumu projekta izstrādes laikā. |
| 2. | Sabiedrības līdzdalība projekta izstrādē  | Noteikumu projekta izstrādē piedalījusies Latvijas Zvērinātu tiesu izpildītāju padome, kas ir Latvijas zvērinātu tiesu izpildītāju pārstāvības institūcija attiecībā ar valsts un pašvaldību institūcijām, citām iestādēm un amatpersonām un kuras kompetencē saskaņā ar Tiesu izpildītāju likumu ietilpst atzinumu sniegšana par likumdošanas jautājumiem. |
| 3. | Sabiedrības līdzdalības rezultāti  | Latvijas Zvērinātu tiesu izpildītāju padome saskaņo noteikumu projektu. |
| 5. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Noteikumu projekta izpildi atbilstoši ārējos normatīvajos aktos nostiprinātajai kompetencei nodrošinās Latvijas Zvērinātu tiesu izpildītāju padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Ar noteikumu projektu netiek paplašinātas zvērinātu tiesu izpildītāju un Latvijas Zvērinātu tiesu izpildītāju padomes funkcijas un uzdevumi. Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.  |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Iesniedzējs:

Tieslietu ministre B.Broka

20.06.2014 8:49

1228

E.Timpare,

67036829, Evija.Timpare@tm.gov.lv